EL
27.3.2023
Επίσημη Εφημερίδα της Ευρωπαϊκής Ένωσης
C 112/23
6) α) Καλύπτει η έννοια της γενικής κυβέρνησης στο παράρτημα Α, σημείο 2.117, στοιχείο β', και σημείο 17.43, ΕΣΛ μόνον την οικεία πρωτοβάθμια μονάδα ή περιλαμβάνει ασφαλιστικούς οργανισμούς οι οποίοι έχουν συσταθεί διά νόμου, διαθέτουν νομική ανεξαρτησία, προβλέπουν υποχρεωτική υπαγωγή στην ασφάλιση χρηματοδοτούμενη από εισφορές, έχουν εξουσία αυτοδιαχείρισης και καταρτίζουν αυτόνομα τους λογαριασμούς τους; Σε περίπτωση καταφατικής απάντησης στο αμέσως ανωτέρω ερώτημα: β) Έχει ο καθορισμός εισφορών και παροχών που προβλέπεται στο παράρτημα Α, σημείο 2.117, στοιχείο β', ΕΣΛ, την έννοια ότι πρέπει να γίνεται προσδιορισμός του ύψους των τιμών ή αρκεί νόμος ο οποίος προβλέπει τους ελάχιστους κινδύνους που πρέπει να καλύπτονται και το ελάχιστο επίπεδο κάλυψης ενώ ρυθμίζει τις αρχές και τα όρια είσπραξης των εισφορών, αφήνοντας, εντούτοις, εντός αυτού του πλαισίου, τον υπολογισμό του ύψους των εισφορών και παροχών στον ασφαλιστικό οργανισμό; γ) Περιλαμβάνει η έννοια της μονάδας της γενικής κυβέρνησης κατά την έννοια του παραρτήματος Α, σημείο 20.39, ΕΣΛ, μόνον τις θεσμικές μονάδες που πληρούν όλες τις απαιτήσεις του παραρτήματος Α, σημεία 20.10 και 20.12, ΕΣΛ; (1)
Κανονισμός (EΕ) 2018/231 της Ευρωπαϊκής Κεντρικής Τράπεζας, της 26ης Ιανουαρίου 2018, σχετικά με τις υποχρεώσεις παροχής στατιστικών στοιχείων των συνταξιοδοτικών ταμείων (ΕΚΤ/2018/2) (ΕΕ 2018, L 45, σ.
3), σε συνδυασμό με τον κανονισμό (EΕ) 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (ΕΕ 2013, L 174, σ.
1, στο εξής: ΕΣΛ).
Αίτηση προδικαστικής αποφάσεως την οποία υπέβαλε το Tribunal judiciaire de Marseille (Γαλλία) στις 16 Δεκεμβρίου 2022 — Procureur de la République κατά OP (Υπόθεση C-763/22) (2023/C 112/29) Γλώσσα διαδικασίας: η γαλλική Αιτούν δικαστήριο Tribunal judiciaire de Marseille Διάδικοι στην υπόθεση της κύριας δίκης Αιτών: Procureur de la République Καθού: OP Προδικαστικό ερώτημα Αντιβαίνει στην απόφαση-πλαίσιο 2002/584/ΔΕΥ του Συμβουλίου, της 13ης Ιουνίου 2002, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών (1), η νομοθεσία κράτους μέλους η οποία απονέμει σε κυβερνητικό όργανο την αποφασιστική αρμοδιότητα για το αν θα εκτελεσθεί το ευρωπαϊκό ένταλμα σύλληψης ή η αίτηση εκδόσεως τρίτου κράτους, σε περίπτωση συρροής αυτών, χωρίς να προβλέπεται ένδικο μέσο κατά της αποφάσεως του εν λόγω οργάνου; (1)
ΕΕ 2002, L 190, σ.
1.
Αίτηση προδικαστικής αποφάσεως την οποία υπέβαλε το Amtsgericht München (Γερμανία) στις 16 Δεκεμβρίου 2022 — WD κατά Allane SE (Υπόθεση C-766/22) (2023/C 112/30) Γλώσσα διαδικασίας: η γερμανική Αιτούν δικαστήριο Amtsgericht München Διάδικοι στην υπόθεση της κύριας δίκης Ενάγων: WD Εναγομένη: Allane SE